ไทยพบติดเชื้อ “โควิด” รายใหม่ 7 ราย จากใน-นอกประเทศ สะสมล่าสุด 3,686 คน
ไทยพบติดเชื้อ “โควิด” รายใหม่ 7 ราย จากใน-นอกประเทศ สะสมล่าสุด 3,686 คน
18 ต.ค. 2563

ศูนย์บริหารสถานการณ์โควิด-19 (ศบค.) เผยสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่เพิ่ม 7 ราย แบ่งเป็นเป็นผู้ที่เดินทางมาจากต่างประเทศและเข้าสถานกักกัน (State Quarantine) 3 ราย คือ สวีเดน 1 ราย, สหราชอาณาจักร 1 ราย และเบลเยี่ยม 1 ราย, เป็นผู้ที่เดินทางมาจากต่างประเทศ และส่งกลับไปรักษาที่เมียนมา 1 ราย, เป็นผู้สัมผัสใกล้ชิดกับผู้ป่วยยืนยันรายก่อนหน้าในประเทศไทยจาก จ.ตาก 3 ราย
ทั้งนี้ ส่งผลให้ขณะนี้มีจำนวนผู้ป่วยยืนยันสะสมล่าสุดอยู่ที่ 3,686 ราย เป็นผู้ป่วยที่ติดเชื้อภายในประเทศ 2,450 ราย และผู้ป่วยที่ตรวจพบในสถานกักกันที่รัฐจัดให้ 739 ราย ส่วนผู้ป่วยรักษาหายแล้ว เพิ่มขึ้น 3 ราย รวมเป็น 3,481 ราย ยังมีผู้ป่วยรักษาตัวอยู่ในโรงพยาบาล 146 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย